„Ublažavanje siromaštva pružanjem pomoći najpotrebitijim osobama podjelom hrane i/ili osnovne materijalne pomoći“

**Fond:** Fond europske pomoći za najpotrebitije

**Operativni program:** Operativni program za hranu i osnovnu materijalnu pomoć za razdoblje 2014.-2020 iz Fonda europske pomoći za najpotrebitije

**Tip natječaja:** Otvoreni poziv na dostavu projektnih prijedloga (bespovratna sredstva)

**Status:** otvoren od 21.7.2016. do 23.8.2016.

**Nadležno tijelo:** Ministarstvo socijalne politike i mladih

**Područje:** socijalna uključenost

**Prijavitelji:** neprofitne organizacije, organizacije civilnog društva

**Sažetak:** Ministarstvo socijalne politike i mladih 21.  srpnja 2016. godine objavilo je otvoreni Poziv na dostavu projektnih prijedloga **„Ublažavanje siromaštva pružanjem pomoći najpotrebitijim osobama podjelom hrane i/ili osnovne materijalne pomoći“**, koji se financira u okviru Operativnog programa za hranu i osnovnu materijalnu pomoć za razdoblje 2014.-2020, iz **Fonda europske pomoći za najpotrebitije.**  
   
Cilj poziva na dostavu projektnih prijedloga je ublažavanje najgorih oblika siromaštva, pružanjem nefinancijske pomoći najpotrebitijim osobama i to hrane i/ili osnovne materijalne pomoći.Ukupna vrijednost Poziva je **34.476.000,00 HRK.**  
  
  
Ciljne skupine Poziva su samci i obitelji koji žive u siromaštvu ili su u riziku od siromaštva i definirani su kao najpotrebitiji prema kriterijima partnerske organizacije  za  primanje hrane i/ili osnovne materijalne pomoći.  
  
Prihvatljivi prijavitelji su neprofitne pravne osobe kojima je nadležni ured izdao rješenje kojim se odobrava stalno prikupljanje i pružanje humanitarne  pomoći.  
  
Info radionica za potencijalne prijavitelje bit će organizirana u tjednu od 25. - 29. srpnja 2016. Za sve informacije, kao i način prijave potrebno je redovno pratiti relevatne web-stranice za fondove, kao i mrežne stranice Ministarstva socijalne politike i mladih kao Posredničkog tijela.  
  
**VAŽNO!**  
  
**Informativna radionica za potencijalne prijavitelje u okviru Poziva održat će se 29. srpnja 2016. godine u Kući Europe (Ban Centar), Augusta Cesarca 4, Zagreb.**Predviđeno trajanje radionice je od**10.00 do 14.00 sati.**  
Cilj radionice je detaljnije informirati potencijalne prijavitelje o ciljevima i prihvatljivim aktivnostima, kao i  kriterijima natječaja te postupcima za prijavu i dodjelu projekata.  
Broj sudionika na informativnoj radionici je ograničen te se može prijaviti po jedan predstavnik prijavitelja i po 1 predstavnik partnera. U obzir će se uzimati prijave pristigle d**o 28. srpnja 2016. godine do 15 sati**. Prijave zaprimljene nakon tog vremena uzet će se u obzir isključivo u slučaju nepopunjavanja predviđenog broja slobodnih mjesta. Svi sudionici koji su poslali prijavu, bit će povratno obaviješteni o statusu njihove prijave.  
Sudjelovanje na informativnoj radionici je besplatno, a organizator je za sve sudionike osigurao osvježenja i domjenak tijekom pauze, kao i radne materijale. Za prijavu sudjelovanja na informativnoj radionici potrebno je popuniti**prijavni obrazac (niže dolje)**.  
  
**Važno!** Dana 29.07.2016. godine održana je info radionica za potencijalne prijavitelje u okviru ovog Poziva. Na dnu stranice možete preuzeti prezentaciju sa informativne radionice.  
  
**VAŽNO!** Dana 16. kolovoza  2016. Ministarstvo socijalne politike i mladih kao Posredničko tijelo objavilo je dokument ''Pitanja i odgovori' u okviru predmetnog Poziva. Dokument je dostupan za preuzimanje dolje niže.